Eiropas Parlamenta normatīvā rezolūcija par priekšlikumu Padomes direktīvai par nodokļiem, ar kuriem apliek vieglos automobiļus (COM(2005)0261 - C6-0272/2005 - 2005/0130(CNS))



Oficiālais Vēstnesis 305 E , 14/12/2006 Lpp. 0085 - 0091



P6_TA(2006)0334 Nodokļi, ar kuriem apliek vieglos automobiļus * Eiropas Parlamenta normatīvā rezolūcija par priekšlikumu Padomes direktīvai par nodokļiem, ar kuriem apliek vieglos automobiļus (COM(2005)0261 — C6-0272/2005 — 2005/0130(CNS)) (Apspriežu procedūra) Eiropas Parlaments, - ņemot vērā Komisijas priekšlikumu Padomei (COM(2005)0261) [1], - ņemot vērā EK Līguma 93. pantu, saskaņā ar kuru Padome ar to ir apspriedusies (C6-0272/2005), - ņemot vērā Reglamenta 51. pantu, - ņemot vērā Ekonomikas un monetārās komitejas ziņojumu un Vides, sabiedrības veselības un pārtikas nekaitīguma komitejas un Transporta un tūrisma komitejas atzinumu (A6-0240/2006), 1. apstiprina grozīto Komisijas priekšlikumu; 2. aicina Komisiju attiecīgi grozīt tās priekšlikumu saskaņā ar EK līguma 250. panta 2. punktu; 3. aicina Padomi informēt Parlamentu, ja tā ir paredzējusi nepievienoties Parlamenta apstiprinātajam tekstam; 4. prasa uzsākt saskaņošanas procedūru, kas paredzēta 1975. gada 4. marta Kopīgajā deklarācijā, ja Padome ir paredzējusi nepievienoties Parlamenta apstiprinātajam tekstam; 5. prasa Padomei vēlreiz ar to apspriesties, ja tā ir paredzējusi būtiski grozīt Komisijas priekšlikumu; 6. uzdod priekšsēdētājam nosūtīt Parlamenta nostāju Padomei un Komisijai. KOMISIJAS IEROSINĀTAIS TEKSTS | PARLAMENTA IZDARĪTIE GROZĪJUMI | Grozījums Nr. 30 1. apsvērums (1) Vieglo automobiļu aplikšana ar nodokļiem var būt svarīgs papildu instruments, lai veicinātu mērķu sasniegšanu vides jomā, īpaši attiecībā uz siltumnīcefekta gāzu emisiju samazināšanu, tāpēc reģistrācijas nodokļa un transportlīdzekļa ikgadējā nodokļa bāzē jāiekļauj faktors, kura pamatā ir oglekļa dioksīds. Lai sniegtu ieguldījumu Kopienas un tās dalībvalstu saistību izpildē atbilstoši Kioto protokolam, saistību periodā no 2008. līdz 2012. gadam ar vieglajiem automobiļiem saistīto nodokļu bāzēs jāiekļauj ierosinātie faktori, kas tieši attiecas uz oglekļa dioksīda emisiju. Tā kā vēlākais līdz 2010. gadam ir jāsasniedz Kopienas stratēģiskais mērķis samazināt vieglo automobiļu oglekļa dioksīda emisiju, faktoru, kura pamatā ir oglekļa dioksīds, ir lietderīgi pilnībā piemērot līdz 2010. gada 31. decembrim. | (1) Vieglo automobiļu aplikšana ar nodokļiem var būt svarīgs papildu instruments, lai veicinātu mērķu sasniegšanu vides jomā, īpaši attiecībā uz siltumnīcefekta gāzu emisiju samazināšanu, tāpēc reģistrācijas nodokļa un transportlīdzekļa ikgadējā nodokļa bāzē jāiekļauj faktors, kura pamatā ir piesārņojošo vielu emisijas apjoms un degvielas ekonomija. Lai sniegtu ieguldījumu Kopienas un tās dalībvalstu saistību izpildē atbilstoši Kioto protokolam, saistību periodā no 2008. līdz 2012. gadam ar vieglajiem automobiļiem saistīto nodokļu bāzēs jāiekļauj ierosinātie faktori, kas tieši attiecas uz oglekļa dioksīda emisiju. Tā kā vēlākais līdz 2010. gadam ir jāsasniedz Kopienas stratēģiskais mērķis samazināt vieglo automobiļu oglekļa dioksīda emisiju, faktoru, kura pamatā ir oglekļa dioksīds, ir lietderīgi pilnībā piemērot līdz 2010. gada 31. decembrim. | Grozījums Nr. 2 2. apsvērums (2) Padomes 1996. gadā atbalstītās Kopienas stratēģijas trešajā pīlārā, lai samazinātu vieglo automobiļu oglekļa dioksīda emisiju un veicinātu degvielas ekonomiju, ietverti fiskālie pasākumi, un tas ir vienīgais pīlārs, kas vēl jāīsteno Kopienas līmenī. | (2) Padomes 1996. gadā atbalstītās Kopienas stratēģijas trešajā pīlārā, lai samazinātu vieglo automobiļu piesārņojošo vielu emisiju un veicinātu degvielas ekonomiju, ietverti fiskālie pasākumi, un tas ir vienīgais pīlārs, kas vēl jāīsteno Kopienas līmenī. | Grozījums Nr. 3 3. apsvērums (3) Dalībvalstis jāiedrošina piemērot saskaņotus fiskālos stimulus attiecībā uz vieglajiem automobiļiem, kas izpilda stingrākus emisijas ierobežojumus nekā tos, kas kļuva obligāti saskaņā ar Direktīvu 98/69/EK (Euro 4), kura attiecas uz pasākumiem, lai novērstu gaisa piesārņošanu mehānisku transportlīdzekļu emisijas dēļ, un ar kuru groza Padomes Direktīvu 70/220/EEK, lai paātrinātu tādu vieglo automobiļu laišanu tirgū, kas apmierinātu turpmākās prasības, kuras tiks pieņemtas Kopienas līmenī (Euro 5). | (3) Dalībvalstis jāiedrošina piemērot saskaņotus fiskālos stimulus attiecībā uz vieglajiem automobiļiem, kas izpilda stingrākus emisijas ierobežojumus nekā tos, kas kļuva obligāti saskaņā ar Direktīvu 98/69/EK (Euro 4), kura attiecas uz pasākumiem, lai novērstu gaisa piesārņošanu mehānisku transportlīdzekļu emisijas dēļ, un ar kuru groza Padomes Direktīvu 70/220/EEK, lai paātrinātu tādu vieglo automobiļu laišanu tirgū, kas apmierinātu turpmākās prasības, kuras tiks pieņemtas Kopienas līmenī (Euro 5). Papildus ar šo direktīvu ieviestajam elementam, kura pamatā ir oglekļa dioksīds, dalībvalstis drīkst savās mehānisko transportlīdzekļu nodokļu sistēmās ieviest arī diferencētu nodokļu iekasēšanu, ņemot vērā piesārņojošo vielu emisiju un Euro klasifikāciju. | Grozījums Nr. 4 3.a apsvērums (jauns) | (3a) Dalībvalstis tiek stingri mudinātas atturēties no dubultas nodokļu iekasēšanas gadījumā, ja pastāv vieglo automobiļu reģistrācijas nodokļi; īpaši jāapsver situācija, kad ES pilsoņi atgriežas savā izcelsmes valstī pēc vairāk nekā divu gadu pavadīšanas citā dalībvalstī. | Grozījums Nr. 5 3.b apsvērums (jauns) | (3b) Dalībvalstis jāiedrošina piemērot saskaņotus fiskālos veicināšanas pasākumus attiecībā uz vieglajiem automobiļiem, lai paātrinātu tādu vieglo automobiļu un tāda transportlīdzekļu aprīkojuma laišanu tirgū, kas atbilst enerģijas taupības un ekonomiskuma prasībām, neatkarīgi no tā, vai izmantotais enerģijas avots ir tādas fosilās degvielas kā benzīns, dīzeļdegviela un sašķidrinātā naftas gāze (LPG) vai arī alternatīva degviela, piemēram, biodegviela, dabasgāze, ūdeņradis vai elektrība, tostarp kombinētie dzinēji. | Grozījums Nr. 6 3.c apsvērums (jauns) | (3c) Dalībvalstīm jābūt iespējai papildus faktoram, kura pamatā ir oglekļa dioksīds, turpināt piesārņojošo vielu kategoriju diferencēšanu saskaņā ar Padomes 1970. gada 20. marta Direktīvu 70/220/EEK par dalībvalstu tiesību aktu tuvināšanu attiecībā uz pasākumiem, kas jāveic, lai novērstu gaisa piesārņošanu, kuru rada gāzu izplūde no mehāniskiem transportlīdzekļiem [2] (Euro normas), to izmantojot kā aprēķinu bāzi transportlīdzekļu ikgadējo nodokļu un reģistrācijas nodokļu aprēķināšanai. | Grozījums Nr. 7 4. apsvērums (4) Jāparedz iespēja fiskālos stimulus attiecībā uz vieglajiem automobiļiem ietvert tādu diferencētu nodokļu veidā, kurus piemēro, pamatojoties uz ikviena vieglā automobiļa oglekļa dioksīda emisijas daudzumu gramos uz kilometru. | (4) Jāparedz iespēja fiskālos veicināšanas pasākumus attiecībā uz vieglajiem automobiļiem paredzēt tādu diferencētu nodokļu veidā, kurus piemēro, pamatojoties uz katra attiecīgā vieglā automobiļa piesārņojošo vielu emisiju, t. i., slāpekļa oksīdu un sodrēju daļiņu emisiju, kā arī oglekļa dioksīda emisiju, ko mēra gramos uz kilometru, un to degvielas patēriņu litros uz 100 kilometriem saskaņā ar parametriem, kuri noteikti Komisijas 1999. gada 15. decembra Direktīvā 1999/100/EK, ar ko tehnikas attīstībai pielāgo Padomes Direktīvu 80/1268/EEK par oglekļa dioksīda emisiju no mehāniskajiem transportlīdzekļiem un to degvielas patēriņu [3]. | Grozījums Nr. 9 5.a apsvērums (jauns) | (5a) Nodokļu diferenciācija, ko ievieš, īstenojot šo direktīvu, ir jāņem vērā, turpmāk pārskatot Eiropas Parlamenta un Padomes 1999. gada 13. decembra Direktīvu 1999/94/EK attiecībā uz patērētājiem domātas informācijas pieejamību par degvielas ekonomiju un CO2 emisijām saistībā ar jaunu vieglo automobiļu tirdzniecību [4], lai nodrošinātu konsekventas informācijas sniegšanu nākamajiem automobiļu īpašniekiem. | Grozījums Nr. 10 6. apsvērums (6) Iekšējā tirgū jānovērš nodokļu šķēršļi, kas ierobežo personu un to personiskā īpašuma, ieskaitot vieglos automobiļus, brīvu kustību. Šīs direktīvas mērķis ir novērst šādus šķēršļus, pārstrukturēt ar vieglajiem automobiļiem saistītos nodokļus, kurus piemēro dalībvalstis, neliekot tām uzņemties saistības ieviest jaunus nodokļus. | (6) Iekšējā tirgū jānovērš nodokļu šķēršļi, kas ierobežo personu un to personiskā īpašuma, ieskaitot vieglos automobiļus, brīvu kustību. Šīs direktīvas mērķis ir novērst šādus šķēršļus, pārstrukturēt ar vieglajiem automobiļiem saistītos nodokļus, kurus piemēro dalībvalstis, neliekot tām uzņemties saistības ieviest jaunus nodokļus, un saskaņā ar budžeta neitralitātes principu. | Grozījums Nr. 12 8.a apsvērums (jauns) | (8a) Reģistrācijas nodokļa atcelšana labvēlīgi ietekmē satiksmes drošību un vidi, jo tā veicina transportlīdzekļu ātrāku nomaiņu pret jauniem. Pirkuma izmaksu samazinājums mudina patērētājus nomainīt vecos transportlīdzekļus pret jauniem, drošākiem un mazāk piesārņojošiem transportlīdzekļiem, kuri ir arī ekonomiskāki degvielas patēriņā ziņā. Princips aplikt ar nodokli transportlīdzekļa izmantošanu un tā ietekmi uz vidi atbilst Kopienas vides politikas pamatprincipam, kas paredz, ka piesārņotājs sedz izmaksas par kaitējumu videi. | Grozījums Nr. 13 10. apsvērums (10) Ir lietderīgi attiecīgā gadījumā nevilcinoties ieviest reģistrācijas nodokļu un transportlīdzekļu ikgadējo nodokļu atmaksas sistēmas, lai izvairītos no izkropļojumiem un atšķirīga vieglo automobiļu nodokļu režīma. | (10) Ir lietderīgi attiecīgā gadījumā nevilcinoties ieviest reģistrācijas nodokļu un transportlīdzekļu ikgadējo nodokļu atmaksas sistēmas, lai izvairītos no izkropļojumiem un atšķirīga vieglo automobiļu nodokļu režīma. Darījumu izmaksas, kas saistītas ar reģistrācijas nodokļu nomaksu, ir jāsamazina, izveidojot vienotus tiešsaistes risinājumus automobiļu reģistrācijas nodokļu aprēķināšanai, atlīdzināšanai un nomaksai, transportlīdzekļa īpašniekam pārvietojoties no vienas dalībvalsts uz citu. | Grozījums Nr. 40 11.a apsvērums (jauns) | (11a) Klasisko un antīko automobiļu saglabāšanas nolūkā šīs direktīvas noteikumi neierobežo dalībvalstu tiesības atbrīvot vismaz 20 gadus vecus automobiļus no transportlīdzekļu ikgadējiem nodokļiem. | Grozījums Nr. 14 13.a apsvērums (jauns) | (13a) Ņemot vērā vairāku dalībvalstu ciešo sadarbību ar Eiropas Ekonomikas zonas (EEZ) un Eiropas Brīvās tirdzniecības asociācijas (EBTA) dalībvalstīm, un nolūkā nodrošināt vēl labāku sadarbību, jo īpaši vides aizsardzības jomā, ir ieteicams attiecīgos noteikumus piemērot arī attiecīgajām EEZ un EBTA valstīm. | Grozījums Nr. 15 14. apsvērums (14) Tā kā atsevišķas dalībvalstis nevar pienācīgi sasniegt mērķus iekšējā tirgus darbības uzlabošanai vieglo automobiļu jomā un veiksmīgai fiskālo pasākumu izmantošanai, lai ieviestu Kopienas stratēģiju nolūkā samazināt vieglo automobiļu oglekļa dioksīda emisiju, un tāpēc rīcības mēroga un ietekmes dēļ tos var labāk sasniegt Kopienas līmenī, Kopiena var pieņemt pasākumus saskaņā ar EK Līguma 5. pantā paredzēto subsidiaritātes principu. Saskaņā ar minētajā pantā paredzēto proporcionalitātes principu direktīva nosaka tikai to, kas vajadzīgs, lai sasniegtu šos mērķus, | (14) Tā kā atsevišķas dalībvalstis nevar pienācīgi sasniegt mērķus iekšējā tirgus darbības uzlabošanai vieglo automobiļu jomā un veiksmīgai fiskālo pasākumu izmantošanai, lai ieviestu Kopienas stratēģiju nolūkā samazināt vieglo automobiļu piesārņojošo vielu emisiju, un tāpēc rīcības mēroga un ietekmes dēļ tos var labāk sasniegt Kopienas līmenī, Kopiena var pieņemt pasākumus saskaņā ar EK Līguma 5. pantā paredzēto subsidiaritātes principu. Saskaņā ar minētajā pantā paredzēto proporcionalitātes principu direktīva nosaka tikai to, kas vajadzīgs, lai sasniegtu šos mērķus, | Grozījums Nr. 16 1. panta 1. punkts Šajā direktīvā paredzēti noteikumi vieglo automobiļu nodokļu aprēķinam, pamatojoties uz oglekļa dioksīda emisiju. | Šajā direktīvā paredzēti noteikumi vieglo automobiļu nodokļu aprēķinam, pamatojoties uz tādu piesārņojošu vielu kā oglekļa dioksīds emisiju. | Grozījums Nr. 17 4. panta virsraksts Diferencēšana, pamatojoties uz oglekļa dioksīda emisiju | Diferencēšana, pamatojoties uz oglekļa dioksīda emisiju, degvielas patēriņu un piesārņojošu vielu emisiju | Grozījums Nr. 20 5. panta 1. punkta 1.a apakšpunkts (jauns) | 1.a Līdz 2006. gada 31. decembrim Komisija sagatavo pētījumu par citu iespējamu faktoru attiecīgo nozīmi, nosakot vieglo automobiļu nodokļu bāzi. | Grozījums Nr. 21 5. panta 2. punkts 2. Līdz 2010. gada 31. decembrim transportlīdzekļu ikgadējo nodokļu struktūrā ietvertā oglekļa dioksīda faktora radītie kopējie ieņēmumi sasniedz vismaz piecdesmit procentus no kopējiem transportlīdzekļu ikgadējo nodokļu ieņēmumiem. | 2. Līdz 2010. gada 31. decembrim transportlīdzekļu ikgadējo nodokļu struktūrā ietvertā oglekļa dioksīda emisijas, degvielas patēriņa un piesārņojošo vielu emisijas faktora radītie kopējie ieņēmumi sasniedz vismaz piecdesmit procentus no kopējiem šo nodokļu ieņēmumiem. | Grozījums Nr. 22 9. panta 1.a punkts (jauns) | Lai samazinātu darījumu izmaksas, kas saistītas ar reģistrācijas nodokļu nomaksu un atmaksāšanu, dalībvalstis sadarbībā ar Komisiju, kura veic saskaņošanas darbu, ievieš vienotu tiešsaistes risinājumu automobiļu reģistrācijas nodokļu aprēķināšanai, atmaksāšanai un nomaksai, kas pieejams ES iedzīvotājiem, kuri pārvietojas uz jebkuru no ES dalībvalstīm. | Grozījums Nr. 23 10. panta 2. punkts 2. Lai noteiktu vieglā automobiļa atlikušo vērtību 1. punkta vajadzībām, dalībvalstis var piemērot tādas atšķirīgas metodes kā novērtējumi, ekspertīzes vai noteiktu skalu izmantošana. | 2. Lai noteiktu vieglā automobiļa atlikušo vērtību 1. punkta vajadzībām, dalībvalstis var piemērot tādas atšķirīgas metodes kā novērtējumi, ekspertīzes vai noteiktu skalu izmantošana. Ieinteresētās personas, tostarp patērētāju organizācijas, pilnībā un regulāri iesaista šajos procesos, kuriem jābūt pilnībā pārredzamiem. | Grozījums Nr. 24 10. panta 3. punkta a) apakšpunkts (a)skalas ir veidotas, pamatojas uz vispārīgiem un objektīviem kritērijiem, kas jānosaka; | (a)skalas ir veidotas, pamatojoties uz vispārīgiem un objektīviem kritērijiem, kas jānosaka, attiecīgi jāpublicē un regulāri jāatjaunina; | Grozījums Nr. 25 13. pants Ja ir saglabāti reģistrācijas nodokļi, līdz 2015. gada 31. decembrim piemēro nodokļa diferencēšanu, pamatojoties uz vieglā automobiļa oglekļa dioksīda emisijas daudzumu gramos uz kilometru. | Ja ir saglabāti reģistrācijas nodokļi, līdz 2015. gada 31. decembrimkatram vieglajam automobilim pakāpeniski piemēro diferencētu progresīvo nodokli, pamatojoties uz šī transportlīdzekļa oglekļa dioksīda un piesārņojošo vielu emisiju, ko nosaka gramos uz kilometru, un tā degvielas patēriņu, ko aprēķina litros uz 100 kilometriem saskaņā ar Direktīvā 1999/100/EK noteiktajiem parametriem. | Grozījums Nr. 28 15. pants Katru gadu 1. janvārī un pēc ikviena valsts tiesību akta grozījuma dalībvalstis paziņo Komisijai piemēroto nodokļu bāzes un reģistrācijas nodokļu un transportlīdzekļu ikgadējo nodokļu līmeņus. | Katru gadu 1. janvārī un pēc ikviena valsts tiesību akta grozījuma dalībvalstis paziņo Komisijai piemēroto nodokļu bāzes un reģistrācijas nodokļu un transportlīdzekļu ikgadējo nodokļu līmeņus. Turklāt dalībvalstis paziņo Komisijai par ikvienu pasākumu, ko tās veikušas, lai diferencētu uzņēmumu vieglo automobiļu aplikšanu ar nodokli, pamatojoties uz degvielas ekonomiju. Komisija veicina paraugprakses apmaiņu, tiešsaistē publicējot ziņojumu, kurā salīdzinātas dalībvalstu izmantotās metodes. | Grozījums Nr. 29 16. pants Komisija, apspriedusies ar dalībvalstīm, ne vēlāk kā 2011. gada 1. janvārī un pēc tam ik pēc pieciem gadiem iesniedz Padomei un Eiropas Parlamentam ziņojumu par šīs direktīvas piemērošanu. | Komisija, apspriedusies ar dalībvalstīm, ne vēlāk kā 2011. gada 1. janvārī un pēc tam ik pēc pieciem gadiem iesniedz Padomei un Eiropas Parlamentam ziņojumu par šīs direktīvas piemērošanu un jo īpaši novērtē 4. un 5. panta piemērošanu. | [1] OV vēl nav publicēts. [2] OV L 76, 6.4.1970., 1. lpp. Direktīvā jaunākie grozījumi izdarīti ar Komisijas Direktīvu 2003/76/EK (OV L 206, 15.8.2003., 29. lpp.). [3] OV L 334, 28.12.1999., 36. lpp. [4] OV L 12, 18.1.2000., 16. lpp. Direktīvā jaunākie grozījumi izdarīti ar Regulu (EK) Nr. 1882/2003 (OV L 284, 31.10.2003., 1. lpp.). --------------------------------------------------